Rubikiai järv

Rubikiai järv (ka Anykštis) on järv Leedus Anykščiai rajoonis. Järv asub Svėdasai alevist põhjas ja kuulub Šventoji jõe vesikonda. Järve kaldad on madalad, valdavalt metsased ja kohati ka soostunud. Kaldalähedane väänd on lai ja ohtra veetaimestikuga.Rubikių ežeras. Tarybų Lietuvos enciklopedija, Kd. 3 (Masaitis-Simno). – Vilnius: Vyriausioji enciklopedijų redakcija, 1987. 575 lk.

Kaldajoone pikkus on 25,35 kilomeetrit, saari arvestades aga 33,37 kilomeetrit. Rubikiai järves asub kuusteist saart kogupindalaga 27,2 hektarit; neist suurima pindala on 16,4 hektarit. Järve kaldal asuvad Rubikiai, Aniūnai, Kriokšlysi, Paežeriai, Mačionysi, Terpežeriai, Klykūnai ja Pagraužiai külad. Järve nimi tuleneb Rubikiai külast, Anykštise nimekuju päritolu on aga teadmata.Aleksandras Vanagas. Lietuvių hidronimų etimologinis žodynas. 42. lk., – Vilnius: Mokslas, 1981.

Rubikiai järve kaldal asuvad Piliakalnise ja Bijeikiai linnamäed. 1,5 hektari suurusel Pertakase saarel asub ka Rubikiai linnamägi.

Kaladest elavad järves haug, ahven, latikas ja särg. Rubikiai on tähtis puhkepiirkond. Järve kaldal asub üheksa turismitalu. Jaanipäeviti korraldatakse järvel 1984. aastast alates regatti kuuele purjekaklassile.http://www.paneveziojachtklubas.lt/category/rubikiu-sventes/ Panėvežio Jachtklubas Järv on aastast 1960 kaitse all; kaitseala allub tänapäeval Anykščiai regionaalpargile.

Viited

Kategooria:Leedu järved
Kategooria:Anykščiai rajoon